Priekšlikums Padomes regula ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem /* COM/2008/0232 galīgā redakcija */





[pic] | EIROPAS KOPIENU KOMISIJA | Briselē, 30.4.2008 COM(2008)232 galīgā redakcija Priekšlikums PADOMES REGULA ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem (iesniegusi Komisija) PASKAIDROJUMA RAKSTS PRIEKšLIKUMA KONTEKSTS Priekšlikuma pamatojums un mērķi Kvotu apjoms dažām autonomām Kopienas tarifu kvotām ir nepietiekams, lai kārtējā kvotu periodā apmierinātu Kopienas ražošanas nozares vajadzības. Atsaucoties uz vairāku dalībvalstu pieprasījumiem, Komisija kopā ar attiecīgajiem valstu ekspertiem izvērtēja atsevišķu rūpniecības produktu autonomo tarifu kvotu ieviešanas, palielināšanas vai termiņa pagarināšanas lietderību. Vispārīgais konteksts Padome 1996. gada 20. decembrī pieņēma Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem, lai saskaņā ar vislabvēlīgākajiem nosacījumiem varētu apmierināt attiecīgo produktu pieprasījumu Kopienā. Jaunas Kopienas tarifu kvotas attiecīgajiem apjomiem ir jāievieš saskaņā ar nulles nodokļa likmi, vienlaikus novēršot jebkādus traucējumus šo produktu tirgū. Apspriežoties Ekonomikas un tarifu jautājumu darba grupas sanāksmēs, tika secināts, ka dalībvalstis ir gatavas ieviest kvotas vai palielināt to produktu kvotas, uz kuriem attiecas regulas priekšlikums, vienlaikus novēršot traucējumus šādu produktu tirgū. Spēkā esošie noteikumi priekšlikuma jomā Regula (EK) Nr. 2505/96 (OV L 345, 31.12.1996., 1. lpp.), kurā jaunākie grozījumi izdarīti ar Regulu (EK) Nr. 1526/2007 (OV L 349, 31.12.2007., 1. lpp.). Atbilstība pārējiem Eiropas Savienības politikas virzieniem un mērķiem Priekšlikums atbilst politikai lauksaimniecības, tirdzniecības, uzņēmējdarbības, attīstības un ārējo attiecību jomā. Jo īpaši šis priekšlikums neskar to valstu intereses, kas ar ES noslēgušas tirdzniecības līgumu ar atvieglotiem noteikumiem (piemēram, VPS un ĀKK režīms, Rietumbalkānu kandidātvalstis un potenciālās kandidātvalstis). APSPRIEšANāS AR IEINTERESēTAJāM PERSONāM UN IETEKMES NOVēRTēJUMS Apspriešanās ar ieinteresētajām personām Apspriešanās metodes, galvenās mērķnozares un vispārīgs respondentu raksturojums Notika apspriešanās ar Ekonomikas un tarifu jautājumu darba grupu, kas pārstāv katras dalībvalsts attiecīgās ražošanas nozares. Atbilžu kopsavilkums un tas, kā tās ņemtas vērā Visas norādītās kvotas ir noteiktas, darba grupai vienojoties. Ekspertu atzinumu pieprasīšana un izmantošana Zinātnes nozares un specializācijas jomas Eksperti, kas pārstāv dalībvalstis Ekonomikas un tarifu jautājumu darba grupā. Izmantotās metodes Atklāta apspriešanās. Galvenās organizācijas un eksperti, no kuriem pieprasīja atzinumus Katras dalībvalsts norīkotie eksperti. Saņemto un izmantoto atzinumu kopsavilkums Netika minēts, ka pastāvētu nopietns risks ar neatgriezeniskām sekām. Ekonomikas un tarifu jautājumu darba grupas vienošanās. Ekspertu atzinumu publiskošanai izmantotie līdzekļi Priekšlikuma publikācija. Ietekmes novērtējums Nepiemēro. Priekšlikums nav iekļauts 2008. gada Komisijas likumdošanas un darba programmā. PRIEKšLIKUMA JURIDISKIE ASPEKTI Ierosināto pasākumu kopsavilkums Padomes regula, ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem. Juridiskais pamats EK līguma 26. pants. Subsidiaritātes princips Subsidiaritātes principu nepiemēro, jo priekšlikums ir Kopienas ekskluzīvā kompetencē. Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. Minētie pasākumi ir saskaņā ar principiem, kuru mērķis ir vienkāršot procedūras ārējā tirdzniecībā iesaistītajiem uzņēmējiem, un ar Komisijas 1998. gada paziņojumu par autonomo tarifu atcelšanu un tarifu kvotām (C 128, 25.4.1998., 2. lpp.). Juridisko instrumentu izvēle Ierosinātais juridiskais instruments: regula. Citi instrumenti nebūtu piemēroti šādu iemeslu dēļ. Saskaņā ar EK līguma 26. pantu Padome pēc Komisijas priekšlikuma ar kvalificētu balsu vairākumu apstiprina autonomo tarifu kvotas. IETEKME UZ BUDžETU Samazināti muitas nodokļu ieņēmumi EUR 3 151 603 apmērā. PAPILDU INFORMāCIJA Spēkā esošu tiesību aktu grozījumi Pēc priekšlikuma pieņemšanas būs grozīti daži tiesību aktu noteikumi. Priekšlikums PADOMES REGULA, ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 26. pantu, ņemot vērā Komisijas priekšlikumu[1], tā kā: 1. Padome 1996. gada 20. decembrī pieņēma Regulu (EK) Nr. 2505/96[2]. Kopienas pieprasījums pēc produktiem, uz ko attiecas minētā regula, jāapmierina saskaņā ar vislabvēlīgākajiem nosacījumiem. Šajā nolūkā attiecīgiem apjomiem no 2008. gada 1. jūlija ir jāatver jaunas Kopienas tarifu kvotas ar muitas nodokļa nulles likmi, vienlaikus novēršot jebkādus traucējumus šo produktu tirgū. 2. Kvotu apjomi piecām autonomām Kopienas tarifu kvotām nav pietiekami, lai apmierinātu Kopienas ražošanas nozares vajadzības. Tāpēc šie kvotu apjomi ir jāpalielina. 3. Tāpēc attiecīgi jāgroza Regula (EK) Nr. 2505/96. 4. Tarifu kvotām jāstājas spēkā 2008. gada 1. jūlijā, tāpēc šī regula jāpiemēro no tās pašas dienas un tai jāstājas spēkā nekavējoties, IR PIEŅĒMUSI ŠO REGULU. 1. pants Regulas (EK) Nr. 2505/96 I pielikumu groza šādi. (1) Iekļauj tarifu kvotas produktiem, kas norādīti šīs regulas I pielikumā. (2) Rindas ar tarifu kvotu kārtas numuriem 09.2975, 09.2603, 09.2935, 09.2814 un 09.2620 aizstāj ar rindām, kas norādītas šīs regulas II pielikumā. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī . Šo regulu piemēro no 2008. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs I PIELIKUMS Tarifu kvotas, kas minētas regulas 1. panta 1. punktā. Kārtas Nr. | KN kods | TARIC | Apraksts | Kvotas ilgums | Kvotas lielums | Kvotas nodevas likme | 09.2767 | ex 2910 90 00 | 80 | Alilglicidilēteris | 1.7.-31.12.08. | 750 tonnas | 0 % | 09.2769 | ex 2917 13 90 | 10 | Dimetilsebacāts | 1.7.-31.12.08. | 650 tonnas | 0 % | 09.2977 | 2926 10 00 | Akrilnitrils | 1.7.-31.12.08. | 35 000 tonnas | 0 % | 09.2763 | ex 8501 40 80 | 30 | Vienfāzes maiņstrāvas elektromotori ar kolektoru, kuru izejas jauda ir lielāka par 750 W, patērētā jauda ir lielāka par 1 600 W, bet ne lielāka par 2700 W, ārējais diametrs ir lielāks par 120 mm (± 0,2 mm), bet ne lielāks par 135 mm (± 0,2 mm), un nominālais apgriezienu skaits ir lielāks par 30 000 apgr./min, bet ne lielāks par 50 000 apgr./min, kuri ir aprīkoti ar sauso vakuumsūkni, paredzēti izmantošanai putekļsūcēju ražošanai (1) | 1.7.-31.12.08. | 1 150 000 vienības | 0 % | 09.2775 | ex 8504 40 81 | 20 | Līdzstrāvas/maiņstrāvas pārveidotājs, kas paredzēts LCD televizoru ražošanai (1) | 1.7.-31.12.08. | 200 000 vienības | 0 % | 09.2771 | ex 8504 40 84 | 30 | LCD moduļu ražošanai paredzēts, barošanas blokā neintegrēts invertors uz drukātās shēmas plates, lai nodrošinātu līdz 1,33 kV spriegumu ārējā elektroda fluorescences lampām (EEFL) vai aukstā katoda fluorescences lampām (CCFL) aizmugurapgaismojuma blokā (1) | 1.7.-31.12.08. | 800 000 vienības | 0 % | (1) | Ievešanai zem šī subpozīcijas koda jāatbilst spēkā esošo Kopienas noteikumu prasībām (skat. Komisijas Regulas (EEK) Nr. 2454/93 291.-300. pantus, (OV 253, 11.10.1993., 1. lpp.). | II PIELIKUMS Tarifu kvotas, kas minētas regulas 1. panta 2. punktā. Kārtas Nr. | KN kods | TARIC | Apraksts | Kvotas ilgums | Kvotas lielums | Kvotas nodevas likme | 09.2975 | ex 2918 30 00 | 10 | Benzofenon-3,3':4,4'-tetrakarbonskābes dianhidrīds | 1.1.-31.12. | 1000 tonnas | 0 % | 09.2603 | ex 2930 90 85 | 79 | Bis-(3-trietoksisililpropils) tetrasulfīds | 1.1.-31.12. | 9000 tonnas | 0 % | 09.2935 | 3806 10 10 | Kolofonijskābe un sveķskābe kas iegūtas no svaigiem oleosveķiem | 1.1.-31.12. | 280 000 tonnas | 0 % | 09.2814 | ex 3815 90 90 | 76 | Katalizators, kas sastāv no titāna dioksīda un volframa trioksīda | 1.1.-31.12. | 1600 tonnas | 0 % | 09.2620 | ex 8526 91 20 | 20 | Komplekts GPS sistēmai ar vietas noteikšanas funkciju | 1.1.-31.12. | 2 000 000 vienības | 0 % | FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Padomes regula, ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem. 2. BUDŽETA POZĪCIJAS Nodaļa un pants: 12. nodaļa, 120. pants Summa, kas attiecīgajā budžeta gadā iekļauta budžetā: EUR 16 431 900 000 3. FINANSIĀLĀ IETEKME x( Priekšlikumam nav finansiālas ietekmes uz izdevumiem, taču tam ir finansiāla ietekme uz ieņēmumiem, un tā ir šāda. (miljonos euro līdz vienam ciparam aiz komata) Budžeta pozīcija | Ieņēmumi[3] | 12 mēnešu periods, kas sākas dd/mm/gggg | [2008. gads] | 120. pants | Ietekme uz pašu resursiem | 1.7.2008. | - 3,2 | 4. PASĀKUMI PRET KRĀPŠANU Tarifu kvotu pārraudzīšanas noteikumi ietver pasākumus, kuru mērķis ir novērst un aizsargāt pret krāpšanu un pārkāpumiem. I PIELIKUMS Spēkā no 2008. gada 1. jūlija. 7.2008: Produkta apraksts | Kvotas apjoms (vienības/tonnas) | Aprēķinātā cenas (EUR par vienu vienību/EUR par vienu tonnu) | Nodoklis (%) (2008 KMT) | Kvotas nodoklis (%) | Plānotais ieņēmumu zaudējums (EUR) | Ēteris 09.2767 | 750 tonnas | 4500 | 5,5 | 0 | 185 625 | Sebacāts 09.2769 | 650 tonnas | 2600 | 6 | 0 | 101 400 | Akrilnitrils 09.2977 | 35 000 tonnas | 900 | 6,5 | 0 | 2 047 500 | Motors 09.2763 | 1 150 000 vienības | 4,80 | 2,7 | 0 | 148 419 | Pārveidotājs 09.2775 | 200 000 vienības | 6,66 | 3,3 | 0 | 43 956 | Invertors 09.2771 | 800 000 vienības | 21,72 | 3,3 | 0 | 573 408 | Kopējais ieņēmumu zaudējums (EUR 3 100 308 – EUR 775 077) EUR 2 325 231 neto. II PIELIKUMS Spēkā no 2008. gada 1. jūlija. Produkta apraksts | Kvotas apjoma izmaiņas (vienības/tonnas)) | Aprēķinātā cena (EUR par vienu vienību/EUR par vienu tonnu) | Nodoklis (%) (2008 KMT) | Kvotas nodoklis (%) | Plānotās ieņēmumu zaudējuma izmaiņas salīdzinājumā ar iepriekšējo kvotas periodu (EUR) | Dianhidrīds 09.2975 | + 400 tonnas (sākotnējais apjoms: 600 tonnas) | 11 135 | 6,5 | 0 | 289 510 | Tetrasulfīds 09.2603 | + 2500 tonnas (sākotnējais apjoms: 6500 tonnas) | 400 | 6,5 | 0 | 65 000 | Kolofonijs 09.2935 | + 80 000 tonnas (sākotnējais apjoms: 200 000 tonnas) | 32,50 | 5 | 0 | 130 000 | Katalizators 09.2814 | + 800 tonnas (sākotnējais apjoms: 800 tonnas) | 4500 | 6,5 | 0 | 234 000 | GPS 09.2620 | + 1 000 000 vienības (sākotnējais apjoms: 1 000 000 vienības) | 10,36 | 3,7 | 0 | 383 320 | Kopējais ieņēmumu zaudējums salīdzinājumā ar iepriekšējo kvotu periodu: (EUR 1 101 830 – EUR 275 458) EUR 826 372 neto. [1] OV C .., .., .. lpp. [2] OV L 345, 31.12.1996., 1. lpp. Regulā jaunākie grozījumi izdarīti ar Regulu (EK) Nr. 1526/2007 (OV L 349, 31.12.2007., 1. lpp.). [3] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25 % iekasēšanas izmaksu.